Οι εμπορικές συμφωνίες (διομολογήσεις), που είχαν συνάψει πολλά δυτικοευρωπαϊκά κράτη, τον 16ο και 17ο αιώνα, με την Οθωμανική Αυτοκρατορία ανανεώθηκαν και διευρύνθηκαν τον 18ο αιώνα και ευνόησαν, σε πολύ μεγάλο βαθμό, την οικονομική - εμπορική τους διείσδυση στο χώρο της. Oι συμφωνίες αυτές πρόσφεραν στα δυτικά κράτη πολλές διευκολύνσεις για την άσκηση του εμπορίου τους (μειωμένους δασμούς, δικαίωμα εγκατάστασης προξενικών αρχών κλπ), με αντάλλαγμα τη φιλία. Αυτό δημιούργησε ένα προνομιακό πεδίο διεξαγωγής του εμπορίου από τους ξένους.